EkBass/fiwiki-20250220-pages-articles huggingface dataset:
Susan Collins

Susan Margaret Collins (s. 7. joulukuuta 1952 Caribou, Maine, Yhdysvallat) on yhdysvaltalainen republikaanipuolueen poliitikko. Hän on edustanut Mainea Yhdysvaltain senaatissa vuodesta 1997 lähtien. Collins opiskeli St. Lawrencen yliopistossa ja työskenteli kaksitoista vuotta senaattori William Cohenille. Mainen vuoden 1994 kuvernöörinvaaleissa Collins oli republikaanipuolueen ehdokas, mutta hävisi sitoutumattomalle Angus Kingille. Collinsia pidetään maltillisena republikaanisenaattorina yhdessä Alaskan Lisa Murkowskin kanssa. Usein he äänestävät samalla tavalla ja tulevat hyvin toimeen demokraattiedustajien kanssa. Lisäksi Collins kannatti "kyllä" jokaista demokraattipresidentti Barack Obaman ehdottamaa korkeimman oikeuden tuomariehdokasta. == Varhainen elämä ja koulutus == Collins syntyi pieneen Cariboun kylään Mainen osavaltiossa 7. joulukuuta 1952. Collinsin suku on pyörittänyt puutavaraliikettä Mainessa vuodesta 1844. Collins toimi high schoolinsa oppilaskunnassa puheenjohtajana. Collins opiskeli St. Lawrencen yliopistossa New Yorkissa ja valmistui vuonna 1975. Collins lainsäädännöllisenä avustajana Mainen senaattori Wiliam S. Cohenille vuosina 1975–1987. == Poliittinen ura == 12 vuoden toimikauden jälkeen senaattori William S. Cohenin apulaisena Collins palasi Washingtonista Maineen, ja toimi Mainen kuvernöörin, John McKernanin kabinetin sihteerinä 1987. Vuonna 1992 presidentti George H. W. Bush nimitti Collinsin Uuden Englannin pienyritysviraston paikalliseksi johtajaksi. Vuonna 1994 Collins pyrki ensimmäisenä naisena Mainen osavaltion kuvernööriksi, mutta hävisi vaalit. Vuonna 1996 Collins oli ehdolla senaattoriksi ja voitti vaalit. ==Senaattorina== Collinsia on pidetty keskustalaisena republikaanina ja on vaikutusvaltainen senaatin jäsen. Sen. Susan Collins of Maine could be critical crossover vote on health care. The Washington Post. Viitattu 19.6.2019. Dick Lugarin perustaman Bipartisan Indexin mukaan Collins oli vuonna 2017 senaatin äänestyksissä useimmiten puoluerajojoja ylittävä senaattori. Naistenlehti Ellen mukaan Collins oli vuonna 2014 Washington DC:n kymmenen vaikutusvaltaisimman naisen joukossa. Collins oli ainoa republikaani, joka äänesti Amy Coney Barrettin nimitystä vastaan. Collins on uudelleenvalittu ja voittanut vaalit 2002, 2008, 2014 ja 2020. Collinsin nykyinen kausi päättyy 3. tammikuuta 2027. ==Näkemyksiä== Collins on kutsunut itseään maltilliseksi republikaaniksi. Häntä on myös kutsuttu liberaaliksi republikaaniksi. New York Timesin mukaan Collins oli vuonna 2017 senaatin republikaaneista ideologisesti liberaalein. GovTrackin mukaan hän on maltillisin republikaanisenaattori. Sivuston mukaan Collins oli 2018 vasemmistolaisempi kuin kaikki muut republikaanit, sekä neljä demokraattia. == Lähteet == ===Viitteet=== Luokka:Yhdysvaltain senaatin jäsenet Luokka:Yhdysvaltalaiset republikaanipoliitikot Luokka:Vuonna 1952 syntyneet Luokka:Elävät henkilöt
John Warner

John William Warner III (18. helmikuuta 1927 Washington (DC) – 25. toukokuuta 2021 Alexandria, Virginia) oli yhdysvaltalainen republikaanipoliitikko. Hän toimi Yhdysvaltain laivastoministerinä vuosina 1972–1974 ja edusti Virginiaa Yhdysvaltain senaatissa 1979–2009. Warner syntyi Washington DC:ssä ja opiskeli siellä St. Albans Schoolissa. Hänen vanhempansa olivat John W. ja Martha Budd Warner. Hän aloitti Yhdysvaltain laivastossa vuonna 1944 ja opiskeli Washington and Lee Universityssä sekä Virginian yliopiston School of Law'ssa. Warner on Korean sodan veteraani ja ammatiltaan lakimies. Hän oli kolmesti naimisissa; toinen avioliitto oli näyttelijä Elizabeth Taylorin kanssa 1976–1982. Nykyinen avioliitto Jeanne Vander Myden kanssa alkoi 15. joulukuuta 2003. Warner ei pyrkinyt enää jatkokaudelle vuoden 2008 vaaleissa. Hän kuoli sydämen vajaatoimintaan 94-vuotiaana toukokuussa 2021. == Lähteet == Luokka:Yhdysvaltain senaatin jäsenet Luokka:Vuonna 1927 syntyneet Luokka:Vuonna 2021 kuolleet Luokka:Yhdysvaltalaiset republikaanipoliitikot Luokka:Yhdysvaltain ministerit
Lipon rautatieasema

Lipon rautatieasema () oli rautatieliikennepaikka Suomussalmen kunnassa Suomen rataverkkoon kuuluneella rataosuudella Kontiomäki–Taivalkoski. Liikennepaikka otettiin käyttöön 1. joulukuuta 1959, kun Taivalkosken radasta valmistui Vääkiön ja Taivalniskan välinen osuus. Henkilöliikenne lakkautettiin 23. toukokuuta 1982 ja tavaraliikenne 1. helmikuuta 1999. Liikennepaikka lakkautettiin lopullisesti 9. tammikuuta 2005. Käytännössä liikennepaikka on ollut lakkautettuna jo 4. elokuuta 2004 alkaen, kun Pesiökylän ja Taivalkosken välinen rataosuus lakkautettiin liikennöintikelvottomana. Nykyisin liikennepaikalla on jäljellä yksi sivuraide, jota aiemmin käytettiin junien kohtaamisiin sekä tavaran kuormaukseen. Liikennepaikan asemarakennus on hävitetty, ja siitä on jäljellä vain osia kivijalasta. == Lähteet == Luokka:Suomussalmen rautatieliikennepaikat Luokka:Kainuun lakkautetut rautatieliikennepaikat
Vääkiö

Vääkiö voi tarkoittaa seuraavia maantieteellisiä kohteita: * Vääkiön rautatieasema, entinen rautatieliikennepaikka Suomussalmella * Vääkiönvaara, kylä Suomussalmella * Vääkiönvaara, kohouma Suomussalmella
Lionell Rodriguez

Lionell G. Rodriguez (1. helmikuuta 1971 – 20. kesäkuuta 2007) oli yhdysvaltalainen tuomittu murhaaja. Rodriguez syyllistyi 5. syyskuuta 1990 22-vuotiaan Tracy A. Geen ryöstömurhaan Houstonissa. Hänen serkkunsa James Gonzales oli todistamassa tekoa. Rodriguez pidätettiin ja hän tunnusti. Hän oli ampunut Geen ja anastanut tämän auton. Hän oli pidätyshetkellä veressä. Rodriguez oli aiemmin saanut vankilatuomion murrosta ja kokaiinin hallussapidosta. Hän oli kotoisin Rosenbergista, Teksasista. Rodriguez tuomittiin kuolemaan. Hänet teloitettiin myrkkyruiskeella. == Lähteet == Luokka:Vuonna 1971 syntyneet Luokka:Vuonna 2007 kuolleet Luokka:Yhdysvaltalaiset murhaajat Luokka:Texasin teloittamat henkilöt
Leinon rautatieasema

Leinon rautatieasema () oli rautatieliikennepaikka Suomussalmen kunnassa rataosalla Kontiomäki–Taivalkoski. Liikennepaikka sijaitsee Pesiökylän ja Taivalkosken asemien puolivälissä yhdystien 8980 ja Taivalkosken radan risteyskohdan pohjoispuolella, noin seitsemän ja puolen kilometrin päässä Näljängän Leinokylästä koilliseen Pyhäkylän suuntaan. Liikennepaikka otettiin käyttöön 1. tammikuuta 1959, kun Vääkiön ja Leinon välinen rata avattiin liikenteelle. Henkilöliikenne alkoi marraskuussa 1959, kun rataa jatkettiin Taivalniskaan. Henkilöliikenne lakkautettiin 23. toukokuuta 1982. Leino säilyi miehitettynä vuoteen 1993 saakka ja tavaraliikenne lakkautettiin 1. helmikuuta 1999. Liikennepaikka lakkautettiin lopullisesti 9. tammikuuta 2005, mutta käytännössä liikennepaikka on ollut lakkautettuna 4. elokuuta 2004 alkaen, kun Pesiökylän ja Taivalkosken välinen rataosuus suljettiin liikenteeltä liikennöintikelvottomana. Liikennepaikalla on pääraiteen lisäksi yksi läpiajettava sivuraide sekä kuormausraide ja puutavarankuormauskenttä. Vuonna 1958 valmistunut asemarakennus sijaitsee kallioleikkauksessa ratapihan eteläpäässä. == Lähteet == ==Aiheesta muualla== * Vaunut.org: kuva Leinon asema-alueesta Luokka:Suomussalmen rautatieliikennepaikat Luokka:Kainuun lakkautetut rautatieliikennepaikat
Kurtin rautatieasema

Kurtin rautatieasema () oli rautatieliikennepaikka Kurtin kylässä Taivalkosken kunnassa rataosalla Kontiomäki–Taivalkoski. Liikennepaikka avattiin liikenteelle 1. joulukuuta 1959 ja lakkautettiin lopullisesti 9. tammikuuta 2005. Tavaraliikenne oli lakkautettu jo 1. joulukuuta 1968 ja henkilöliikenne 23. toukokuuta 1982. Käytännössä liikennepaikka on ollut lakkautettuna 4. elokuuta 2004 alkaen, kun Pesiökylän ja Taivalkosken välinen rataosuus suljettiin liikenteeltä liikennöintikelvottomana. Nykyisin Kurtin asema- alueella ei ole enää ratapihaa, vaan ainoastaan pääraide. Liikennepaikka on merkitty liikennepaikkamerkein, ja se toimi viimeisinä vuosinaan ainoastaan liikenteenohjaukseen liittyvänä luvankysymis- ja ilmoittautumispaikkana. ==Lähteet== Luokka:Taivalkosken liikenne Luokka:Taivalkosken rakennukset ja rakennelmat Luokka:Pohjois-Pohjanmaan lakkautetut rautatieliikennepaikat
Kurtinjärvi

Kurtinjärvi on melko pieni järvi Kurtin kylässä Taivalkoskella, noin 15 kilometriä etelään Taivalkosken kuntakeskuksesta. Kurtin kylä on keskittynyt pääasiassa järven länsirannalle. Seututie 800 kulkee kylän halki sivuten järven länsirantaa, ja lakkautettu Pesiökylän–Taivalkosken rautatie sivuaa järven itärantaa. Järveen laskee useita pieniä virtavesiä, joista huomattavin on järven pohjoisosan Joensuunlahteen laskeva Kortejoki. Järven laskujoki on pohjoisosasta pohjoiseen virtaava Oudonjoki. ==Lähteet== Luokka:Taivalkosken järvet Luokka:Iijoen yläosan valuma-alue
Tarmo (kauppaketju)

thumb|375px|Asiamiespostina toimiva Tarmo-lähikauppa Kurikan Koskuella, entisen Jalasjärven kunnan alueella Tarmo oli suomalainen vähittäiskauppaketju, jossa oli mukana runsaasti myymälätilaltaan pieniä lähikauppoja ympäri Suomen, erityisesti pienemmissä taajamissa, joista muut vähittäisliikkeet ovat vetäytyneet. Ketju perustettiin vuonna 1993, kun eräät Tukon T-kauppiaat eivät halunneet siirtyä Spar-ketjun alle. Vuonna 2000 ketjuun kuului 470 myymälää, vuonna 2012 alle 300 myymälää, vuonna 2020 n. 33 myymälää. Ketjun taustalla on niiden tukkukauppana toimiva Wihuri Oy Aarnion Metro. Vuonna 2021 Wihuri lopetti ketjun, ja ketjuun kuuluvat kaupat jatkavat toimintaa itsenäisinä tai yhteistyössä Wihurin kanssa. Jotkin entisistä Tarmo- kaupoista ovat siirtyneet M-ketjuun, joka Tarmon tavoin toimii yhteistyössä Wihuri Oy Aarnio -tukkukaupan kanssa. == Lähteet == Luokka:Entiset suomalaiset vähittäiskaupan yritykset luokka:Wihuri
Smosh

Smosh on Anthony Padillan (s. 16. syyskuuta 1987) ja Ian Hecoxin (s. 30. marraskuuta 1987) vuonna 2005 perustama Youtube-kanava. Kanavan videot ovat suurilta osin sketsejä. Kanava on yksi palvelun tilatuimmista. ==Smoshin historia== Anthony ja Ian ovat lapsuudenystäviä, jotka kävivät American River Collegen. He asuvat Carmichaelissa, Kaliforniassa, ja osa Smoshin vanhoista videoista käsittelee heidän lapsuuden tarinoitaan. Miljoonat ihmiset ovat katselleet Smoshin videoita ja muun muassa BBC ja New York Times ovat uutisoineet ilmiöstä sekä niitä on esitetty televisiossa.MTV, 30.7.2007, Total Request Live Vuonna 2015 Smosh julkaisi oman elokuvansa, joka on nähtävissä muun muassa Netflixissä. Maaliskuussa 2007 Smosh voitti Best Comedy Video of 2006 -kilpailun videollaan Smosh Short 2: Stranded YouTuben ensimmäisessä YouTube Video Awards -kilpailussaCBS News, 26.3.2007, YouTube Presents First Awards. Joulukuussa 2008 Smosh oli Youtuben kolmanneksi tilatuin kanava.* Motley Fool, 5.2.2007, Viacom's "Victory" Is Google's Gain (17.12.2008 635 296 tilaajaa YouTube, 14.04.2008, Smosh channel) Vuoden 2013 alussa Smoshista tuli YouTuben tilatuin kanava 8 miljoonalla tilaajalla. Elokuussa 2013 Smosh tipahti toiseksi tilatuimmaksi kun PewDiePie ohitti heidät. Marraskuussa 2018 Smoshin emoyhtiö Defy Median sulkeutuessa kanavan jatko oli epävarmaa, kunnes Rhett McLaughlinin ja Link Nealin yritys Mythical Entertainment hankki Smosh- kanavan oikeudet itselleen vuonna 2019. ==Smosh nykyään== Smoshiin kuuluu nykyään kolme kanavaa: Smosh (Sketsit), Smosh Pit (Vapaamuotoisemmat videot) ja Smosh Games (Pelivideot). * Smosh (25 miljoonaa tilaajaa (2019)) Smosh-kanava on luotu 19.11.2005, ja on Smoshin vanhin kanava. Kanavalla on pääosin sketsejä, kuten jo pitkään jatkunut videosarja "Every Blank Ever". * Smosh Pit (6,72 miljoonaa tilaajaa (2019)) Smosh Pit (Entinen Smosh 2nd) luotiin 24.11.2005. Smosh Pit-Kanavalla on rennompia videoita, kuten "Try not to laugh", "Squad Vlogs" ja "Eat it or Yeet it"-videosarjat. * Smosh Games (7,48 miljoonaa tilaajaa (2019)) Smosh Games luotiin 7.7.2011. Kanavalta löytyy mm: peli- ja haastevideoita. Tunnetuimpia videosarjoja ovat "Maricraft" ja "Halloween Just Dance Competition". == Esiintyjät == * Ian Hecox Smoshin perustaja. * Anthony Padilla Toinen kanavan perustajista, lähti Smoshista vuonna 2017 keskittyäkseen omaan kanavaansa. * Courtney Miller * Shayne Topp * Olivia Sui * Damien Haas * Noah Grossman * Keith Leak Jr * Sarah Whittle * Matt Raub * Mari Takahashi * David (Lasercorn) Moss * Kimmy Jimenez == Lähteet== * Time, 28.11.2005, Smosh * New York Times, 4.4.2006, Who makes short shorts? Anyone and everyone * BBC News, 27.11.2006, The first superstars of web TV *Smosh *Smosh Pit *Smosh Games ===Viitteet === ==Aiheesta muualla== * Smoshin kotisivu * Smoshin MySpace -profiili (ei aktiivinen) * Smosh YouTube -kanava * Smosh Pit-Youtube-Kanava * askcharlie YouTube -kanava (ei aktiivinen) * AnthonyPadilla YouTube -kanava * IanSouljaBoy YouTube -kanava (ei aktiivinen) Luokka:Internet-ilmiöt Luokka:Yhdysvaltalaiset Youtube-kanavat Luokka:Seulonnan keskeiset artikkelit
Ben Cardin

Benjamin Louis ”Ben” Cardin (s. 5. lokakuuta 1943 Baltimore, Maryland) on yhdysvaltalainen demokraattisen puolueen poliitikko. Hän on edusti Marylandia Yhdysvaltain senaatissa vuosina 2007–2015, mitä ennen hän toimi vuodesta 1987 Yhdysvaltain edustajainhuoneen jäsenenä. Cardin on taustaltaan juutalainen, ja hänen juutalaiset isovanhempansa käyttivät vielä suvun alkuperäistä sukunimeä Kardonsky. == Lähteet == == Aiheesta muualla == Luokka:Yhdysvaltain edustajainhuoneen jäsenet Luokka:Yhdysvaltain senaatin jäsenet Luokka:Yhdysvaltalaiset demokraattipoliitikot Luokka:Vuonna 1943 syntyneet Luokka:Elävät henkilöt
Carl Levin

Carl Milton Levin (28. kesäkuuta 1934 Detroit – 29. heinäkuuta 2021 Detroit) oli yhdysvaltalainen demokraattisen puolueen poliitikko. Hän edusti Michigania Yhdysvaltain senaatissa vuosina 1979–2015. Hän on siten kaikkien aikojen pitkäaikaisin Michiganin edustaja senaatissa. Levin syntyi juutalaiseen perheeseen ja kouluttautui lakimieheksi. Hän ilmoitti 7. maaliskuuta 2013, ettei enää pyrkisi seitsemännelle kaudelle vuoden 2014 senaatinvaaleissa. Hänen isoveljensä Sander Levin on pitkäaikainen edustajainhuoneen jäsen. Levin meni vuonna 1961 naimisiin Barbara Halpernin kanssa. Pari sai tyttäret Kate, Laura ja Erica. == Lähteet == == Aiheesta muualla == Luokka:Yhdysvaltain senaatin jäsenet Luokka:Yhdysvaltalaiset demokraattipoliitikot Luokka:Vuonna 1934 syntyneet Luokka:Vuonna 2021 kuolleet
Debbie Stabenow

Deborah Ann ”Debbie” Stabenow, o.s. Greer (s. 29. huhtikuuta 1950) on yhdysvaltalainen demokraattisen puolueen poliitikko. Hän edusti Michigania Yhdysvaltain senaatissa vuosina 2001–2025. Stabenow on syntyperäinen michiganilainen ja valmistui Michiganin osavaltionyliopistosta. Hän istui Michiganin edustajainhuoneessa vuosina 1979–1990 ja Michiganin senaatissa 1991–1994. Stabenow tuli valituksi Yhdysvaltain edustajainhuoneeseen vuonna 1996. Hän haki vuonna 2000 onnistuneesti paikkaa senaatissa. Stabenow ei pyrkinyt jatkokaudelle senaattiin vuoden 2024 senaatin vaaleissa. ==Yksityiselämä== Stabenow on Yhdistyneen metodistikirkon jäsen. Hänellä on ensimmäisen aviomiehensä Dennis Stabenow’n kanssa kaksi yhteistä lasta, Michelle ja Todd. Pari erosi vuonna 1990. Vuonna 2003 Stabenow avioitui Tom Athansin kanssa, josta erosi vuonna 2010. == Lähteet == === Viitteet=== ==Aiheesta muualla== *Stabenowin senaattorisivut Luokka:Yhdysvaltain edustajainhuoneen jäsenet Luokka:Yhdysvaltain senaatin jäsenet Luokka:Yhdysvaltalaiset demokraattipoliitikot Luokka:Vuonna 1950 syntyneet Luokka:Elävät henkilöt
Hedelmätarha (Hollola)

Hedelmätarha on Hollolassa Yli-Kartanon alueella sijainneesta tilasta lohkaistu alue. Se muodostaa suurehkon asutuskeskuksen valtatie 12:n eteläpuolella Vanhantalon ja Kartanon alueiden väliin. Alueella on korkeita 2000-luvulla kunnostettuja ja 1960- ja 1970-luvuilla rakennettuja kerrostaloja sekä etelässä pientaloalue. Hedelmätarha sijaitsee alavalla maalla verrattuna Vanhataloon ja kallioon. Kerrostaloalueella ei ole metsää, minkä vuoksi se on melko valoisa kesäaikaan. Hedelmätarhan eteläosassa on pientaloaluetta ja lampi, josta alkaa metsä etelään päin mentäessä. Hedelmätarhan päättyy Vanhantalon ja Kankaan tapaan korkeamalla olevaan Ala-Okeroistentiehen, joka on Renkomäelle nykyään Ala-Okeroiseksi kutsuttavan kylän itäpuolelta ja Riihelän länsipuolelta johtava seututie 296. ==Historia== Hedelmätarha on Hollolan kunnalta ostetulle Yli-Kartanon alueella sijainneelle maatilalle perustettu sortavalalaisen puutarhurin 1940 perustama puutarha-alue, jolle rakennettiin Salpakankaan kehittyessä 1960-luvun lopulla ja 1970-luvun alussa korkeita kerrostaloja. Taloihin 2000-luvun alussa tehty korjauksia mm. julkisivun osalta. Välirauhan aikana Hedelmätarhassa kasvatettiin omenoita. Myöhemmin puutarhuri etsi tarhalleen toisen paikan Okeroisista. Luokka:Hollolan kylät Luokka:Seulonnan keskeiset artikkelit
Norm Coleman

Norman Bertram “Norm” Coleman, Jr. (s. 17. elokuuta 1949 Brooklyn, New York) on yhdysvaltalainen republikaanipoliitikko. Hän toimi Saint Paulin pormestarina vuosina 1993–1998 ja oli ehdolla Minnesotan kuvernööriksi 1998. Coleman otti paikan Yhdysvaltain senaatissa 7. tammikuuta 2003, mutta hävisi seuraavissa vuoden 2008 vaaleissa Al Frankenille. Äänestys oli äärimmäisen tiukka, sillä ääniä jätettiin noin 2,9 miljoonaa, mutta lopulta Franken voitti vain 312 äänen erolla. Äänestystulosta puitiin osavaltionoikeudessa aina kesäkuuhun 2009 saakka, jolloin Minnesotan korkein oikeus päätti äänin 5–0 äänestyksen sujuneen laillisesti ja Coleman myönsi tappionsa.https://www.politico.com/story/2009/06/coleman-concedes-race-to- franken-024383 == Lähteet == Luokka:Yhdysvaltain senaatin jäsenet Luokka:Yhdysvaltalaiset republikaanipoliitikot Luokka:Vuonna 1949 syntyneet Luokka:Elävät henkilöt
Amy Klobuchar

Amy Jean Klobuchar (s. 25. toukokuuta 1960) on yhdysvaltalainen juristi ja Minnesota Democratic-Farmer-Labor Partyn poliitikko. Hän syntyi Plymouthissa, Minnesotassa, ja otti paikan Yhdysvaltain senaatissa 3. tammikuuta 2007. Klobuchar ilmoitti helmikuussa 2019 pyrkivänsä Demokraattisen puolueen ehdokkaaksi vuoden 2020 presidentinvaaleissa. Hän lopetti kampanjansa 2. maaliskuuta 2020. Klobucharin isä Jim Klobuchar on toimittaja ja kirjailija. == Lähteet == Luokka:Yhdysvaltain senaatin jäsenet Luokka:Yhdysvaltalaiset demokraattipoliitikot Luokka:Vuonna 1960 syntyneet Luokka:Elävät henkilöt
Thad Cochran

William Thad Cochran (7. joulukuuta 1937 Pontotoc, Mississippi – 30. toukokuuta 2019 Oxford, Mississippi) oli yhdysvaltalainen republikaanipoliitikko. Hän edusti Mississippiä Yhdysvaltain senaatissa 27. joulukuuta 1978 alkaen. Cochran valmistui Mississippin yliopistosta ja oli ammatiltaan lakimies. Hän istui vuodesta 1973 Yhdysvaltain edustajainhuoneessa. Cochran erosi senaatista terveydellisistä syistä huhtikuussa 2018. Hän kuoli 81-vuotiaana munuaisten vajaatoimintaan 30. toukokuuta 2019. == Lähteet == Luokka:Yhdysvaltain edustajainhuoneen jäsenet Luokka:Yhdysvaltain senaatin jäsenet Luokka:Yhdysvaltalaiset republikaanipoliitikot Luokka:Vuonna 1937 syntyneet Luokka:Vuonna 2019 kuolleet
Trent Lott

Chester Trent Lott, Sr. (s. 9. lokakuuta 1941) on yhdysvaltalainen republikaanisen puolueen poliitikko. Hän edusti Mississippiä Yhdysvaltain edustajainhuoneessa 1973–1989 ja toimi Yhdysvaltain senaatissa 3. tammikuuta 1989 – 18. joulukuuta 2007. Lott oli Yhdysvaltain senaatin enemmistöjohtaja 1996–2001. Lott syntyi Grenadassa, Mississippissä. Hän meni 27. joulukuuta 1964 naimisiin Patricia Thompsonin kanssa ja sai kaksi lasta. == Lähteet == Luokka:Yhdysvaltain edustajainhuoneen jäsenet Luokka:Yhdysvaltain senaatin jäsenet Luokka:Yhdysvaltalaiset republikaanipoliitikot Luokka:Vuonna 1941 syntyneet Luokka:Elävät henkilöt Luokka:Yhdysvaltain senaatin enemmistöjohtajat
Pitkäkangas

Pitkäkangas voi tarkoittaa seuraavia maantieteellisiä kohteita: * Pitkäkangas, kylä Evijärvellä * Pitkäkangas, kylämäinen alue Nurmeksessa * Pitkäkangas, lähiömainen asutusalue Oulussa Oulunsalon kaupunginosassa * Pitkäkangas, kylämäinen alue Pieksämäellä * Pitkäkangas, Natura 2000 -verkostoon kuuluva suojelualue Ylöjärvellä * Pitkäkangas, sukunimenä: ** Elina Pitkäkangas (s. 1990), suomalainen nuortenkirjailija ** Natalia Pitkäkangas (s. 2003), suomalainen salibandyn pelaaja. == Lähteet ==
Strom Thurmond

James Strom Thurmond (5. joulukuuta 1902 – 26. kesäkuuta 2003) oli yhdysvaltalainen poliitikko. Hän oli valkoista ylivaltaa ja rotuerottelua kannattaneiden Dixiecratien eli Osavaltioiden oikeudet -puolueen presidenttivaaliehdokas vuoden 1948 presidentinvaaleissa, mutta ei tullut valituksi. ==Ura== Toisessa maailmansodassa Thurmond osallistui Normandian maihinnousuun. Thurmond toimi Etelä-Carolinan kuvernöörinä vuosina 1947–1951. Hän edusti Yhdysvaltain senaatissa Etelä-Carolinaa demokraattina (1954–1956, 1956–1964) ja sen jälkeen republikaanina vuoteen 2003. Hän ei ollut uudelleen ehdolla vuonna 2002 ja jätti senaatin seuraavan vuoden tammikuussa. ==Yksityiselämä== Thurmondin ensimmäinen aviopuoliso oli Jean Crouch. Pari meni naimisiin vuonna 1947, mutta Jean kuoli lapsettomana syöpään kolmetoista vuotta myöhemmin. Hän sai toisen vaimonsa, entisen Miss South Carolinan Nancy Janice Mooren kanssa neljä lasta: Nancy Mooren (1971–1993, kuoli liikenneonnettomuudessa), James Strom, Jr:n (1972–), Juliana Gertruden (1974–) ja Paul Reynoldsin (1976–). Hänestä tuli julkisesti isoisä ensimmäistä kertaa 17. kesäkuuta 2003. Thurmond kuoli satavuotiaana vuonna 2003. Hän oli kuollessaan vanhin elossa ollut Yhdysvaltain senaattori. Thurmondin kuoltua satavuotiaana Essie Mae Washington-Williams (1925–2013) myönsi olevansa Thurmondin avioton lapsi. Thurmond oli tullut isäksi 22-vuotiaana 16-vuotiaan afroamerikkalaisen Carrie ”Tunch” Butlerin synnytettyä lapsen hänelle. == Lähteet == ===Viitteet=== == Aiheesta muualla == Luokka:Etelä-Carolinan kuvernöörit Luokka:Yhdysvaltain senaatin jäsenet Luokka:Yhdysvaltalaiset demokraattipoliitikot Luokka:Yhdysvaltalaiset republikaanipoliitikot Luokka:Yli satavuotiaiksi eläneet yhdysvaltalaiset Luokka:Vuonna 1902 syntyneet Luokka:Vuonna 2003 kuolleet
Pohjankartanon koulu

Pohjankartanon koulu on Oulun Karjasillan kaupunginosassa toimiva perusasteen oppilaitos. Koulu on perusasteen yläkoulu, jossa annetaan opetusta vuosiluokille 7–9. Oppilaita koulussa on yli 500. Pohjankartanossa nämä luokat voi lisäksi käydä musiikkipainotteisella linjalla. Koulussa on mahdollista käydä myös lisäopetuksen 10. vuosiluokka. Opettajia koulussa on 47. Koulu toimii arkkitehti Kari Virran suunnittelemassa Pohjankartanon monitoimitalossa, joka on valmistunut vuonna 1967. Samassa rakennuksessa sijaitsevat myös Madetojan musiikkilukio, Oulu-opisto ja Karjasillan kirjasto. Musiikkiluokille otetaan oppilaita kaikkialta Oulusta. Koulun rehtori on Ilpo Hettula. Koulun aulatiloissa on monia uusia opetusteknisiä ratkaisuja. == Lähteet == ==Aiheesta muualla== * Pohjankartanon koulun verkkosivut * Luokka:Karjasilta Luokka:Oulun peruskoulut
Claire McCaskill

Claire McCaskill (s. 24. heinäkuuta 1953 Rolla, Missouri) on yhdysvaltalainen demokraattisen puolueen poliitikko. Hän otti 3. tammikuuta 2007 aiemmin Jim Talentin täyttämän paikan Yhdysvaltain senaatissa Missourin edustajana. McCaskill valittiin uudelleen vuonna 2012 ja hänen virkakautensa päättyi tammikuussa 2019. McCaskill ilmoitti loppuvuodesta 2016 asettuvansa ehdolle myös seuraavissa vaaleissahttp://news.stlpublicradio.org/post/undaunted- democratic-setbacks-mccaskill-running-re-election-2018#stream/0. McCaskill syntyi Rollassa, Missourissa. Hän opiskeli valtio-oppia Missourin yliopistossa ja valmistui juristiksi 1978. McCaskill sai ensimmäisen miehensä David Expositon kanssa kolme lasta. Pari erosi vuonna 1995, ja Exposito löydettiin surmattuna Kansas Citystä 12. joulukuuta 2005. McCaskill elää tällä hetkellä toisessa avioliitossaan saintlouis'laisen liikemies Joseph Shepardin kanssa. == Lähteet == Luokka:Yhdysvaltain senaatin jäsenet Luokka:Yhdysvaltalaiset demokraattipoliitikot Luokka:Vuonna 1953 syntyneet Luokka:Elävät henkilöt
Max Baucus

Max Sieben Baucus (s. 11. joulukuuta 1941, Helena, Montana) on yhdysvaltalainen demokraattipoliitikko. Hän edusti Montanaa Yhdysvaltain senaatissa 15. joulukuuta 1978 – 6. helmikuuta 2014. Maaliskuusta 2015 hän on ollut Yhdysvaltain Kiinan suurlähettiläs. Baucus suoritti taloustieteen tutkinnon Stanfordin yliopistossa vuonna 1964, minkä jälkeen hän opiskeli oikeustiedettä ja valmistui lakimieheksi vuonna 1967. Valmistumisensa jälkeen hän työskenteli kolme vuotta arvopaperimarkkinoita valvovassa SEC:ssä, Washingtonissa. Baucus muutti takaisin Montanaan vuonna 1971. Vuonna 1973 hänet valittiin Montanan edustajainhuoneeseen ja vuonna 1974 Yhdysvaltain edustajainhuoneeseen, jonne hänet valittiin uudelleen vuonna 1976. Marraskuussa 1978 Baucus valiittiin senaatiin seuraavan vuoden alussa alkavalle kaudelle, mutta hänet nimitettiin virkaan jo joulukuussa senaattori Paul G. Hatfieldin erottua tehtävästä. Baucus pysyi virassa yhtäjaksoisesti vuoteen 2014 saakka. ==Yksityiselämä== Baucus on ollut kolmesti naimisissa. Vuonna 1982 hän erosi Ann Geracimoksesta, jonka kanssa hänellä on poika. Vuosina 1983–2009 hän oli naimisissa Wanda Mingen kanssa. Kesällä 2011 Baucus avioitui aiemman avustajansa Melodee Hanesin kanssa. Ennen suhteen paljastumista Baucus oli suosittanut alkuvuonna 2009 Hanesia Montanan osavaltion valtakunnansyyttäjän (U.S. Attorney) virkaan. Hanes vetäytyi ehdokkuudesta ennen eturistiriidan paljastumista. ==Lähteet== == Aiheesta muualla == Luokka:Yhdysvaltain edustajainhuoneen jäsenet Luokka:Yhdysvaltain senaatin jäsenet Luokka:Yhdysvaltain suurlähettiläät Luokka:Yhdysvaltalaiset demokraattipoliitikot Luokka:Vuonna 1941 syntyneet Luokka:Elävät henkilöt
Baarikärpänen

Baarikärpänen voi tarkoittaa ainakin seuraavia asioita: * ”Baarikärpänen”, Eppu Normaali -yhtyeen musiikkikappale * Baarikärpänen, Barbet Schroederin ohjaama elokuva vuodelta 1987 * Baarikärpänen eli BK, yökerho Helsingissä.
Jon Tester

Raymond "Jon" Tester (s. 21. elokuuta 1956) on yhdysvaltalainen demokraattisen puolueen poliitikko. Hän edusti Montanaa Yhdysvaltain senaatissa vuosina 2007–2025. Tester syntyi Havressa ja valmistui University of Great Fallsista. Hän työskenteli musiikinopettajana ja maanviljelijänä. Hänellä on vaimonsa Sharlan kanssa yhteinen tytär Christine sekä poika Shon. Tester toimi vuosina 1999-2006 Montanan osavaltionsenaatin senaattorina. Hän oli vuosina 2001–03 puolueensa piiska, 2003–05 puolueensa puheenjohtaja ja 2005–06 senaatin puheenjohtaja Montanan osavaltionsenaatissa. Tester ilmoitti toukokuussa 2005 hakevansa paikkaa Yhdysvaltain senaatista, jossa hän onnistui seuraavan vuoden vaaleissa. Tester valittiin uudelleen vuonna 2012 ja vuonna 2018. Hän hävisi senaatin vaalit vuonna 2024 republikaani Tim Sheehylle. == Lähteet== Luokka:Yhdysvaltain senaatin jäsenet Luokka:Yhdysvaltalaiset demokraattipoliitikot Luokka:Vuonna 1956 syntyneet Luokka:Elävät henkilöt
Chuck Hagel

Charles Timothy "Chuck" Hagel (s. 4. lokakuuta 1946) on yhdysvaltalainen republikaanipoliitikko ja Yhdysvaltain entinen puolustusministeri. Hän toimi Nebraskan senaattorina 1997–2009. Hagel palveli vuosina 1967–1968 Vietnamin sodassa, jossa haavoittui kahdesti. Palveluksen jälkeen Hagel toimi poliittisena avustajana Washingtonissa ja sittemmin yrityselämässä. Vuonna 1980 hän oli aktiivisesti mukana Ronald Reaganin presidentinvaalikampanjassa. ==Ura senaatissa== Hagel sai 3. tammikuuta 1997 paikan Yhdysvaltain senaatissa Nebraskan edustajana. Hän harkitsi myös ehdokkuutta Yhdysvaltain presidentinvaalissa 2008, muttei asettunut virallisesti ehdolle ja jätti myös senaatin paikkansa vuonna 2008. Se­naa­tis­sa Ha­gel tun­net­tiin oma­päi­se­nä ajat­te­li­ja­na, jo­ka muun muas­sa vas­tus­ti libanoni­lai­sen Hizbollahin nimeä­mis­tä ter­ro­ris­ti­jär­jes­töksi ja ajoi lempeämpää Iran- po­li­tiik­kaa. ==Puolustusministeri== Presidentti Barack Obama nimitti Hagelin uudeksi puolustusministeriksi Leon Panettan jälkeen tammikuussa 2013. Hagel on ensimmäinen Yhdysvaltain puolustusministeri, joka on palvellut sotilaana Vietnamin sodassa. Yhdysvaltain senaatti vahvisti Hagelin nimityksen puolustusministeriksi. Senaatti puolsi Hagelin nimitystä äänin 58–41. Hagel tarvitsi valintaa varten 51 ääntä. Hagelin nimitys viivästyi republikaanipuolueen edustajien jarruttaessa äänestyksen järjestämistä. He halusivat lisätietoa Hagelin raha-asioista ja Yhdysvaltain Bengasin konsulaattiin Libyassa tehdystä iskusta. Hegel ilmoitti eroavansa puolustusministerin tehtävästä marraskuussa 2014. Häntä kritisoitiin etenkin Yhdysvaltain toimista Afganistanissa ja Isiksen suhteen. ==Lähteet== == Aiheesta muualla == Luokka:Obaman hallituksen jäsenet Luokka:Yhdysvaltain senaatin jäsenet Luokka:Yhdysvaltalaiset republikaanipoliitikot Luokka:Yhdysvaltain puolustusministerit Luokka:Vuonna 1946 syntyneet Luokka:Elävät henkilöt
Piirikytkentäinen data

Piirikytkentäinen data (, CSD) on tiedonsiirtomuoto, jossa verkon ylitse muodostetaan kiinteä yhteys tiedonsiirtokanavan kautta. Kanavan päiden välille syntyy näin piiri, jossa tiedonsiirron kohteet on määritelty. Perinteisin esimerkki piirikytkentäisestä verkosta on perinteinen puhelinverkko. Piirikytkentäistä tiedonsiirtoa käytetään myös muun muassa TDMA-pohjaisissa matkapuhelinstandardeissa, joista tunnetuin on GSM. Tällöin muodostuu tavallista äänipuhelua vastaava datapuhelu, joka on tarjoaa molempiin suuntiin 9,6 kbit/s tiedonsiirtonopeuden – toisin sanoen kyse on symmetrisestä tiedonsiirrosta. Kanavasta varataan koko yhteyden ajaksi aikajakso ainoastaan tiedonsiirron käyttöön riippumatta siitä, siirretäänkö tietoa vai ei. Seuraava kehitysaskel GSM-verkoissa ennen pakettikytkentäistä dataa oli HSCSD, jossa mahdollistettiin tiedonsiirtokapasiteetin nosto virheenkorjauksen kustannuksella ja useamman aikajakson käytön mahdollistamisella. Luokka:Langaton dataliikenne Luokka:Matkapuhelinverkot
Jewel De’Nyle

Jewel De'Nyle, oikealta nimeltään Stephany Schwarz (s. 5. elokuuta 1976 Wetmore, Colorado, Yhdysvallat) on yhdysvaltalainen pornonäyttelijä. Hänen näyttelijänimensä on oletettavasti muodostettu elokuvasta The Jewel of the Nile (Niilin jalokivi). Hänen äitinsä Debbie Schwarz oli myös pornonäyttelijä taitelijanimellään De’Bella ja isäpuoli Larry Schwarz pornoalan tuotantopuolen työntekijä. De’Nyle on tehnyt mallintöitä myös Penthouselle. Jewel De'Nylen löysi näyttelijä Selena Steele De'Nylen toimiessa stripparina. De'Nyle esiintyi Hustler -lehdessä, jonka jälkeen hän aloitti uransa pornonäyttelijänä vuonna 1998 elokuvassa Electric Sex. Vuotta myöhemmin hän oli ehdolla Ranskan Hot D’Or-palkinnon saajaksi luokassa Paras uusi amerikkalaistähtönen. Vuonna 2000 hän ohjasi ensimmäisen pornoelokuvansa XXXtreme Fantasies of Jewel De'Nyle. Tammikuussa 2003 De’Nyle perusti oman Platinum X -tuotantoyhtiönsä, missä hän työskenteli näyttelijä-ohjaaja-tuottajana vuoteen 2006 asti. Hänen nykyinen asuinpaikkansa on Galesburg, Illinois, Yhdysvallat. ==Palkinnot== *2001 AVN Awards: Palkinnot luokissa Vuoden esiintyjä ja Paras vain naisilla kuvattu seksikohtaus (video). *2003 AVN Awards: Palkinto luokassa Paras vain naisilla kuvattu seksikohtaus (video). *2004 Adam Film World Guide Award: Palkinto luokassa Vuoden Directrix-ohjaaja. *2009 AVN Awards: AVN- kunniagallerian jäsenyys. ==Lähteet== == Aiheesta muualla == * Luokka:Yhdysvaltalaiset pornonäyttelijät Luokka:Vuonna 1976 syntyneet Luokka:Elävät henkilöt
Ben Arous (kuvernementti)

Ben Arous () on yksi Tunisian 24 kuvernementista. Se sijaitsee Pohjois- Tunisiassa ja sen pääkaupunki on Ben Arous. Kuvernementissa on 631 842 asukasta (vuonna 2014) ja sen pinta-ala on 761 neliökilometriä. == Lähteet == == Aiheesta muualla == Luokka:Tunisian kuvernementit
Sousse (kuvernementti)

Sousse () on yksi Tunisian 24 kuvernementista. Se sijaitsee Pohjois-Tunisiassa Välimeren rannikolla ja sen pääkaupunki on Sousse. Kuvernementissa on 674 971 asukasta (vuonna 2014) ja sen pinta-ala on 2 621 neliökilometriä. == Lähteet == == Aiheesta muualla == Luokka:Tunisian kuvernementit
Lamar Alexander

Andrew Lamar Alexander (s. 3. heinäkuuta 1940 Maryville, Tennessee) on yhdysvaltalainen republikaanipoliitikko ja Tennesseen senaattori vuosina 2003–2021. Alexander valmistui Vanderbiltin yliopistosta vuonna 1962 ja New Yorkin yliopiston oikeustieteellisestä tiedekunnasta vuonna 1965. Vuosina 1979–1987 Alexander toimi Tennesseen kuvernöörinä ja vuosina 1991–1993 George H. W. Bushin hallinnon opetusministerinä. Hän pyrki republikaanien presidenttiehdokkaaksi vuosina 1996 ja 2000. Alexander valittiin senaattiin vuoden 2002 vaalissa Fred Thompsonin jätettyä paikkansa. Hän astui virkaan 7. tammikuuta 2003 ja uusi paikkansa vuoden 2008 ja 2014 vaaleissa. Alexander on ollut vuodesta 1969 naimisissa Honey Buhlerin kanssa ja heillä on neljä lasta. Hän on presbyteeri. == Lähteet == ==Aiheesta muualla== * Alexanderin senaattorisivut Luokka:Yhdysvaltalaiset republikaanipoliitikot Luokka:Tennesseen kuvernöörit Luokka:Yhdysvaltain opetusministerit Luokka:Yhdysvaltain senaatin jäsenet Luokka:George H. W. Bushin hallituksen jäsenet Luokka:Vuonna 1940 syntyneet Luokka:Elävät henkilöt
Georgiankielinen Wikipedia

Georgiankielinen Wikipedia () on Wikipedian georgiankielinen versio. Se perustettiin helmikuussa 2004. Helmikuussa 2008 siellä oli 19 788 artikkelia ja 1. lokakuuta 2012 60 975 artikkelia. 100 000 artikkelin raja ylitettiin vuonna 2015. Heinäkuussa 2024 georgiankielisessä Wikipediassa oli 173 547, ja se on artikkelimäärältään 58. suurin Wikipedia. == Lähteet == == Aiheesta muualla == Georgiankielinen Wikipedia
I Won’t Be Crying

"I Won't Be Crying" on tanskalaisen dance-musiikki-yhtyeen Infernalin single albumilta From Paris to Berlin. Single julkaistiin toukokuussa vuonna 2007 niin digitaalisessa kuin CD-muodossakin. Kappale samplaa englantilaisen yhtyeen Depeche Moden vuoden 1987 kappaletta "Strangelove". Luokka:Vuoden 2007 kappaleet Luokka:Infernalin kappaleet
Selena Steele

Selena Steele (s. 17. tammikuuta 1961, Los Angeles, Kalifornia, USA) on yhdysvaltalainen strippari ja pornonäyttelijä, joka toimi 1980-luvun lopulta 1990-luvun puoliväliin. Vuoden 1993 jälkeen hän katosi pornoteollisuudesta lähes kymmeneksi vuodeksi, mutta palasi sinne 2000-luvulla. ==Palkinnot== *Vuoden 2004 XRCO Hall of Fame -kunniajäsenyys. ==Lähteet== Luokka:Yhdysvaltalaiset pornonäyttelijät Luokka:Vuonna 1961 syntyneet Luokka:Elävät henkilöt
4 in the Morning

4 in the Morning on yhdysvaltalaisen poplaulajan Gwen Stefanin kolmas singlejulkaisu albumilta The Sweet Escape. Stefani on itse sanoittanut kappaleen kappaleen tuottajan Tony Kanalin kanssa. Single julkaistiin vuoden 2007 kesäkuussa, ja se on järjestyksessään kolmas single albumilta. ==Kappaleet== CD-single #"4 in the Morning" (album version) #"4 in the Morning" (Thin White Duke edit) Saksassa julkaistu Maxi-single #"4 in the Morning" (album version) #"4 in the Morning" (Thin White Duke edit) #"4 in the Morning" (Oskar the Punk remix) Australiassa julkaistu single #"4 in the Morning" (Album Version) - 4:52 #"4 in the Morning" (Thin White Duke edit) - 4:55 #"4 in the Morning" (Oscar the Punk remix) - 5:44 #"4 in the Morning" (music video) - 4:26 Euroopassa julkaistu promo-single #"4 in the Morning" (radio edit) - 4:27 ==Listasijoitukset== Sijoitukset Sijoitus Australia 9 Itävalta 38 Kanada 19 Alankomaat 16 Saksa 18 Irlanti 12 Uusi-Seelanti 5 Norja 15 Suomi 9 (latauslista) 10 (singlelista) Ruotsi 30 Iso-Britannia 22 U.S. Billboard Hot 100 57 U.S. Billboard Hot Adult Top 40 Tracks 34 U.S. Billboard Hot Dance Club Play 2 U.S. Billboard Pop 100 34 U.S. Billboard Top 40 Mainstream 22 ==Lähteet== Luokka:Vuoden 2007 kappaleet Luokka:Gwen Stefanin kappaleet
UMTS-taajuusalueet

UMTS-taajuusalueet tai -taajuuskaistat ovat W-CDMA-radiorajapinnan käyttämiä Kansainvälisen televiestintäliiton ITU:n matkapuhelinlaitteille varaamia radiotaajuuksia. == UMTS-FDD == UMTS-FDD -järjestelmässä tuettavat taajuuskaistat ja kanavanumerot on määritelty 3GPP:n teknisessä spesifikaatiossa 25.101 (3GPP TS 25.101).3GPP TS 25.101 Kaista Taajuuskaista Ylälinkki (kiinteään verkkoon) Alalinkki (kiinteästä verkosta) Kanavanumerot YL Kanavanumerot AL I 2 100 MHz 1 920 – 1 980 MHz 2 110 – 2 170 MHz 9612 – 9888 10562 – 10838 II 1 900 MHz 1 850 – 1 910 MHz 1 930 – 1 990 MHz 9262 – 9538 9662 – 9938 III 1 800 MHz 1 710 – 1 785 MHz 1 805 – 1 880 MHz 937 – 1288 1162 – 1513 IV 1 700 MHz 1 710 – 1 755 MHz 2 110 – 2 155 MHz 1312 – 1513 1537 – 1738 V 850 MHz 824 – 849 MHz 869 – 894 MHz 4132 – 4233 4357 – 4458 VI 800 MHz 830 – 840 MHz 875 – 885 MHz 4162 – 4188 4387 – 4413 VII 2 600 MHz 2 500 – 2 570 MHz 2 620 – 2 690 MHz 2012 – 2338 2237 – 2563 VIII 900 MHz 880 – 915 MHz 925 – 960 MHz 2712 – 2863 2937 – 3088 IX 1 800 MHz 1 749,9 – 1 784,9 MHz 1 844,9 – 1 879,9 MHz 8762 – 8912 9237 – 9387 X 1 700 MHz 1 710 – 1 770 MHz 2 110 – 2 170 MHz 2887 – 3163 3112 – 3388 XI 1 500 MHz 1 427,9 – 1 452,9 MHz 1 475,9 – 1 500,9 MHz 3487 – 3587 3712 – 3812 XII 700 MHz 698 – 716 MHz 728 – 746 MHz 3612 – 3678 3837 – 3903 XIII 700 MHz 777 – 787 MHz 746 – 756 MHz 3792 – 3818 4017 – 4043 XIV 700 MHz 788 – 798 MHz 758 – 768 MHz 3892 – 3918 4117 – 4143 XV Varattu XVI Varattu XVII Varattu XVIII Varattu XIX 800 MHz 832,4 – 842,6 MHz 877,4 – 887,6 MHz 312 – 363 712 – 763 XX 800 MHz 832 – 862 MHz 791 – 821 MHz 4287 – 4413 4512 – 4638 XXI 1500 MHz 1 447,9 – 1 462,9 MHz 1 495,9 – 1 510,9 MHz 462 – 512 862 – 912 XXII 3500 MHz 3 410 – 3 490 MHz 3 510 – 3 590 MHz 4437 – 4813 4662 – 5038 XXV 1900 MHz 1 850 – 1 915 MHz 1 930 – 1 995 MHz 4887 – 5188 5112 – 5413 XXVI 850 MHz 814 – 849 MHz 859 – 894 MHz 5537 – 5688 5762 – 5913 XXVII Varattu XXVIII Varattu XXIX Varattu XXX Varattu XXXI Varattu XXXII 1500 MHz N/A 1 452 – 1 496 MHz N/A 6617 – 6813 == UMTS-TDD == UMTS-TDD -järjestelmässä tuettavat taajuuskaistat ja kanavanumerot on määritelty 3GPP:n teknisessä spesifikaatiossa 25.102 (3GPP TS 25.102).3GPP TS 25.102 Taajuuskaista Kanavanumerot 1 900–1 920 MHz 9512–9588 2 010–2 025 MHz 10062–10113 1 850–1 910 MHz 9262–9538 1 930–1 990 MHz 9662–9938 1 910–1 930 MHz 9562–9638 2 570–2 620 MHz 12862–13088 == Lähteet == Luokka:Matkapuhelinverkot Luokka:Langaton viestintä
Vaaleanpunainen pantteri (vuoden 1963 elokuva)

Vaaleanpunainen pantteri (The Pink Panther) on Blake Edwardsin ohjaama, vuonna 1963 ensi-iltansa saanut elokuva. Sen pääosissa ovat David Niven, Peter Sellers ja Robert Wagner. Elokuva on Blake Edwardsin luoman Vaaleanpunainen pantteri -elokuvasarjan ensimmäinen osa. Vaikka elokuvan varsinainen pääosan esittäjä onkin Niven, rakennettiin elokuvasarjan jatko Peter Sellersin ympärille, sillä hänen esittämänsä hölmö ranskalaisetsivä Jacques Clouseau varasti katsojien huomion. Hahmon alkuperäisenä tarkoituksena oli toimia elokuvan koomisena kevennyksenä, ja roolia oli ennen Sellersiä tarjottu Peter Ustinoville. Elokuva valittiin vuonna 1993 Yhdysvaltojen kongressin kirjaston National Film Registryyn, johon kootaan esteettisesti, historiallisesti tai kulttuurisesti merkittäviä amerikkalaiselokuvia. The New York Times -lehden kriitikot valitsivat Vaaleanpunaisen pantterin vuonna 2004 yhdeksi kaikkien aikojen tuhannesta parhaasta elokuvasta maailmassa. == Juoni == Elokuvan pääosan esittäjä on herrasmiesvaras sir Charles Lytton eli ”Aave” (David Niven), joka metsästää kuuluisaa kuninkaallisen suvun omistuksessa olevaa timanttia nimeltään Vaaleanpunainen pantteri. Elokuvan sivuhahmona on Aavetta jahtaava hölmö ranskalainen poliisikomisario Jacques Clouseau (Peter Sellers). Lytton suunnittelee timantin varastamista kuninkaallisissa naamiaisissa, mutta Clouseau aikoo olla valmiina. Asiaa ei helpota se, että Clouseaun vaimo (joka ei esiinny enää seuraavissa elokuvissa) avustaa Lyttonia. Kun vielä Lyttonin veljenpoika George Lytton (Robert Wagner) astuu vankilasta päästyään kuvioihin Lyttonin avuksi, riittää Clouseaulla päänvaivaa selvittäessään Aaveen henkilöllisyyttä ja varjellessaan timanttia varkailta. == Rooleissa == == Lähteet == Luokka:Vuoden 1963 brittiläiset elokuvat Luokka:Vaaleanpunainen pantteri -elokuvat Luokka:Blake Edwardsin ohjaamat elokuvat
Norjan Helsingin-suurlähetystö

Norjan Helsingin-suurlähetystö sijaitsee Helsingissä Eiran kaupunginosassa. Se sivuaa Rehbinderintietä ja Hornintietä. Vuodesta 2023 lähtien suurlähettiläänä on toiminut Wegger Christian Strømmen. == Rakennus == Norjan Helsingin- suurlähetystörakennus valmistui vuonna 1964. Sen ovat suunnitelleet norjalaiset arkkitehdit Eyvind Retzius ja Svein Bjöland. Se poikkeaa täysin ympäröivistä Eiran alueen muista rakennuksista, jotka edustavat lähinnä jugendhuvila-tyyliä. Rakennus on äänestetty usein Helsingin rumimmaksi rakennukseksi. Nykyisen rakennuksen tieltä purettiin Selim A. Lindqvistin suunnittelema, vuonna 1912 valmistunut jugend-huvila, jonka Norjan valtio oli hankkinut omistukseensa jo 1920.Antti Manninen: Puretut talot: 100 tarinaa Helsingistä, s. 132. Helsingin Sanomat, Helsinki 2004. == Lähteet == Luokka:Eira Luokka:Suomen ja Norjan väliset suhteet Luokka:Suurlähetystöt Helsingissä
Graham Stark

Graham Stark (20. tammikuuta 1922 Wallasey – 29. lokakuuta 2013 Lontoo) oli englantilainen koomikko, näyttelijä ja käsikirjoittaja. Starkin ura alkoi radiossa Happy Go Lucky -nimisessä huumoriohjelmassa, josta hän myöhemmin siirtyi televisioon, yhdessä hyvän ystävänsä, Peter Sellersin kanssa. Hän esiintyi Sellersin kanssa myös lukuisissa tv-sarjoissa. Lisäksi Stark esiintyi myös Benny Hill Show’ssa, jonka jälkeen hän aloitti omien sketsisarjojensa tekemisen. Hän näytteli myös seitsemässä Vaaleanpunainen pantteri -elokuvassa, joista kolme tehtiin Sellersin kuoleman jälkeen. ==Lähteet== Luokka:Brittiläiset koomikot Luokka:Vuonna 1922 syntyneet Luokka:Vuonna 2013 kuolleet
Do the Right Thing – kuuma päivä

Do the Right Thing – Kuuma päivä on Spike Leen ohjaama ja käsikirjoittama elokuva vuodelta 1989, jossa hän myös näyttelee. Elokuva kertoo tarinan rasismista monikulttuurisessa kaupunginosassa Bedford-Stuyvesant (Brooklyn, New York City) vuoden kuumimpana päivänä. Elokuvan pääosissa ovat Spike Lee, Danny Aiello, Ossie Davis, Ruby Dee, Richard Edson, Giancarlo Esposito, Bill Nunn ja John Turturro. == Juoni == Elokuvan tarina tapahtuu yhden vuorokauden aikana, kesän kuumimpana päivänä, afroamerikkalaisten asuttamassa Bedford- Stuyvesantin lähiössä New Yorkin Brooklynissä. Helteen lisäksi ilmassa on eri poliittisia kantoja edustavien ihmisten välisiä jännitteitä. Tarinan pääkonflikti koskee paikallisen pizzerian sisustusta. Toiset haluavat peräseinälle kuuluisien mustaihoisten, toiset kuuluisien amerikanitalialaisten kuvia. Syntyy mellakka.Do the Right Thing , St. James Encyclopedia of Popular Culture. Gale 2000. Vaatii HighBeam-tilauksen. == Tuotanto == Elokuvassa käytetään joitakin erikoisia kerronnallisia tekniikoita, kuten erittäin nopeat kamera-ajot ja henkilöhahmojen välisen dialogin kuvaaminen tavanomaisten vastakuvien sijasta suoraan kameraan katsovina näkökulmaotoksina tai nopeina käsivarapanorointeina puhujasta toiseen.Klawans, Stuart. "Do the Right Thing." The Nation. The Nation Institute. 1989. Haettu 21.7.2016 palvelusta HighBeam Research (vaatii tilauksen) == Myöhempi arvostus == Elokuva valittiin vuonna 1999 Yhdysvaltojen kongressin kirjaston National Film Registryyn, johon kootaan esteettisesti, historiallisesti tai kulttuurisesti merkittäviä amerikkalaiselokuvia. The New York Timesin kriitikot valitsivat sen vuonna 2004 yhdeksi kaikkien aikojen tuhannesta parhaasta elokuvasta maailmassa. == Triviaa == * Rap-ryhmä Public Enemyn esittämä kappale "Fight the Power", joka soi Radio Raheemin (Bill Nunn) ghettoblasterissa, soi elokuvassa 15 kertaa. == Lähteet == Luokka:Vuoden 1989 yhdysvaltalaiset elokuvat Luokka:Spike Leen ohjaamat elokuvat Luokka:Elokuvat rasismista Luokka:New Yorkissa tapahtuvat elokuvat
The Originals 1974–1979

The Originals 1974–1979 on Kiss-yhtyeen vinyylikokoelma vuodelta 1998. Levy sisältää vinyyliversiot yhtyeen levyistä Kiss, Hotter Than Hell, Dressed to Kill, Alive!, Destroyer, Rock and Roll Over, Love Gun, Alive II ja Dynasty. == Kappaleluettelo == KISS #Strutter #Nothin' To Lose #Firehouse #Gold Gin #Let Me Know #Kissin' Time #Deuce #Love Theme From Kiss #100,000 Years #Black Diamond Hotter Than Hell #Got To Choose #Parasite #Goin' Blind #Hotter Than Hell #Let Me Go, Rock'N'Roll #All The Way #Watchin' You #Mainline #Comin' Home #Strange Ways Dressed to Kill #Room Service #Two Timer #Ladies In Waiting #Getaway #Rock Bottom #C'mon And Love Me #Anything For My Baby #She #Love Her All I Can #Rock And Roll All Nite Alive! #Deuce #Strutter #Got To Choose #Hotter Than Hell #Firehouse #Nothin' To Lose #C'mon And Love Me #Parasite #She #Watchin' You #100,000 Years #Black Diamond #Rock Bottom #Gold Gin #Rock And Roll All Nite #Let Me Go, Rock'N'Roll Destroyer #Detroit Rock City #King Of The Night Time World #God Of Thunder #Great Expectations #Flaming Youth #Sweet Pain #Shout It Out Loud #Beth #Do You Love Me #(Untitled Outro) Rock And Roll Over #I Want You #Take Me #Calling Dr. Love #Ladies Room #Baby Driver #Love 'em And Leave 'em #Mr. Speed #See You In Your Dreams #Hard Luck Woman #Makin' Love Love Gun #I Stole Your Love #Christine Sixteen #Got Love For Sale #Shock Me #Tomorrow And Tonight #Love Gun #Hooligan #Almost Human #Plaster Caster #Then She Kissed Me Alive II Levy 1: #Detroit Rock City #King Of The Night Time World #Ladies Room #Makin' Love #Love Gun #Calling Dr. Love #Christine Sixteen #Shock Me #Hard Luck Woman #Tomorrow And Tonight Levy 2: #I Stole Your Love #Beth #God Of Thunder #I Want You #Shout It Out Loud #All- American Man #Rockin' In The USA #Larger Than Life #Rocket Ride #Any Way You Want It Dynasty #I Was Made For Lovin' You #2,000 Man #Sure Know Something #Dirty Livin' #Charisma #Magic Touch #Hard Times #X-Ray Eyes #Save Your Love Originals 1974–1979 Originals 1974–1979 Originals 1974–1979 sv:The Originals
Umar Abdulrahman

Šeikki Umar Abdulrahman (; 3. toukokuuta 1938 – 18. helmikuuta 2017 Pohjois- Carolina, Yhdysvallat), joka tunnettiin länsimaissa paremmin liikanimellä ”sokea šeikki”, oli egyptiläinen terroristi. Hän oli lapsuudestaan asti sokea. Abdulrahman johti islamistista militanttijärjestö Gama’a al-Islamiyyaa, jonka Yhdysvaltain ja Egyptin hallitukset määrittelevät terroristijärjestöksi. Abdulrahman oli useiden terrori-iskujen, kuten helmikuussa 1993 sattuneen World Trade Center -pommituksen, taustalla. Hänet tuomittiin lokakuussa 1995 elinkautiseen. Abdulrahman oli jo 1980-luvulla pidätettynä Egyptissä epäiltynä osallisuudesta Anwar Sadatin murhaan . Hänen syyllisyyttään ei näytetty toteen, mutta hänet karkotettiin Afganistaniin, josta hän lähti heinäkuussa 1990 Saudi-Arabian, Peshawarin ja Sudanin kautta New Yorkiin. Yhdysvaltain poliisi piti häntä alusta alkaen tarkkailun alaisena. Abdulrahman ja yhdeksän hänen kannattajaansa pidätettiin vuonna 1993. Hän suoritti elinkautista vankeusrangaistustaan ADX Florence -vankilassa, Coloradossa. Myöhemmin hänet sijoitettiin Pohjois-Carolinaan Federal Medical Centeriin (FMC), joka kuuluu Federal Correctional Complexiin. Abdulrahman onnistui pitämään vankilasta käsin yhteyttä ulkomaailmaan. Vuonna 2006 hänen asianajajansa Lynne Stewart tuomittiin 28 kuukaudeksi vankeuteen Umar Abdulrahmanin viestien välittämisestä terroristijärjestölle. Abdulrahman kuoli vankilassa 78-vuotiaana 18. helmikuuta 2017 diabeteksen ja sepelvaltimotaudin komplikaatioihin. == Lähteet == Luokka:Egyptiläiset terroristit Luokka:Egyptiläiset elinkautisvangit Luokka:Sokeat henkilöt Luokka:Vuonna 1938 syntyneet Luokka:Vuonna 2017 kuolleet
Viharyhmä

Viharyhmä on järjestäytynyt ryhmä tai liike, joka puolustaa vihaa tai väkivaltaa tiettyä rodullista, etnistä, poliittista, uskonnollista, sukupuolista, seksuaalisesti suuntautuvaa ryhmää tai muuta yhteiskunnallista sektoria vastaan. Se on toisin sanoen ryhmä, joka kannattaa kiihotusta kansanryhmää vastaan. Tällaisiksi ryhmiksi on Yhdysvalloissa luokiteltu yli yhdeksänsataa järjestöä tai niiden paikallisosastoa, esimerkiksi mm. Ku Klux Klan, American Family Association, Nation of Islam, FMAP-kirkko, New Black Panther Party ja Blood&Honour.; ==Lähteet== ==Aiheesta muualla== * Minna Tiainen 30.10.2014: ”Jonkun pitäis raiskata toi” (Jyväskylän ylioppilaslehti Jylkkäri) (jylkkari.fi) * Annual survey urges European governments to combat hate crime towards minorities (7/2014) (minorityrights.org) * Matleena Kantola, 2013: Oikeus vihapuheeseen? (gradu) * Viharikokset Euroopan unionissa (europa.eu) * Keskisuomalainen: IL: Huippupoliitikot sotkettiin Facebookin viharyhmään (2011) (ksml.fi) * Laura Peutere, 2009: Poliisin tietoon tullut viharikollisuus Suomessa 2008 * Hate Communities: A Cross-National Comparison (prof. Pekka Räsäsen vetämä Viharyhmien tutkimushanke Turun yliopistolla) * FBI: Hate Crime—Overview (fbi.gov) Luokka:Syrjintä